Source: http://obcan.hlohovec.sk/vseobecne-zavazne-nariadenia.phtml?id_kat_for_menu=16074&module_action__254455__id_vzn=3417
Timestamp: 2019-09-16 05:23:11+00:00
Document Index: 8162633

Matched Legal Cases: ['§ 4', '§ 6', '§ 32', '§ 18', '§ 8', '§ 8', '§ 4', '§ 6']

Schválené: 7.9.1995
Vyhlásené: 11.9.1995
Účinnosť: 26.9.1995
Platné do: 16.5.2016
Nahradené: 159/2016
Všeobecné záväzné nariadenie mesta Hlohovec č. 21/1995 o postupe pri prevode bytov a nebytových priestorov v majetku mesta Hlohovec.
Mestské zastupiteľstvo v Hlohovci v zmysle § 4 ods. 3 písm. a) a § 6 zákona č. 481/1992 Zb. o obecnom zriadení vydáva pre územie mesta Hlohovec Všeobecné záväzné nariadenie o prevode vlastníctva bytov a nebytových priestorov vo vlastníctve mesta v súlade so zákonom NR SR č. 182/1993 Z.z. v znení zákona č. 151/95 Z.z. o prevode vlastníctva bytov a nebytových priestorov (ďalej len Zákon).
1. Toto nariadenie sa vzťahuje na byty a nebytové priestory vo vlastníctve mesta Hlohovec. Dopĺňa zákon č. 182/1993 Z.z. v znení zákona č. 151/95 Z.z., ktorý upravuje spôsob a podmienky nadobudnutia vlastníctva bytov a nebytových priestorov v bytovom dome, práva a povinnosti vlastníkov týchto bytových domov, práva a povinnosti vlastníkov bytov a nebytových priestorov, ich vzájomné vzťahy a práva k pozemku, pre podmienky mesta Hlohovec.
2. Nevzťahuje sa na byty osobitného určenia, byty v domoch osobitného určenia, byty v domoch, ktoré sú podľa schváleného územného plánu určené na asanáciu a na predaj bytov v rodinných domoch.
3. Prevod vlastníctva služobného bytu určeného podľa zákona č. 189/92 Zb. je podmienený udelením súhlasu organizácie, ktorá tento byt užíva.
Výkon prevodu
1. Organizačným, metodickým a vecným zabezpečením procesu prevodu je poverené Bytové hospodárstvo s.r.o. Hlohovec. K tomuto mu Mesto Hlohovec vytvorí materiálne, personálne a finančné predpoklady.
2. Poradným a kontrolným orgánom pre vykonávateľa prevodu je bytová komisia doplnená o prac.MsÚ Hlohovec - finnačné odd. a odd. HČ a poslancov MsZ.
3. Úlohou vykonávateľa prevodu vlastníctva bytov a nebytových priestorov je koordinovať proces prevodu, pripravovať všetky potrebné podklady pre realizáciu prevodu a realizáciu samotného prevodu.
4. Vykonávateľ prevodu je povinný pri prevode bytov a nebytových priestorov postupovať v súlade so zákonom č. 182/93 Z.z. v znení zákona č. 151/95 Z.z.
1. Definovanie jednotlivých pojmov (byt, bytový dom, nebytový priestor, spoločné časti domu, spoločné zariadenia domu, príslušenstvo, podlahová plocha), účastníkov prevodu, predmet prevodu, spôsob nadobúdania vlastníctva určuje Zákon v príslušných ustanoveniach.
Byty vylúčené z predaja
1. Služobné byty určené zákonom č. 189/92 Zb., ktorých nájomcom nebol udelený súhlas s prevodom bytu organizáciou, ktorá byt užíva.
2. Byty a nebytové priestory, ktoré boli v majetku cirkví, náboženských spoločností, rádov a kongregácií podľa § 32 Zákona.
1. Pre podmienky mesta Hlohovec zostáva sociálnymi bytmi posledných 10 % nepredaných bytov z celkového počtu bytov v majetku mesta Hlohovec.
Cena bytu, nebytového priestoru, pozemku.
1. Cena bytu nebytového priestoru a zastavaných a priľahlých pozemkov pre podmienky mesta Hlohovec sa rovná hornej hranici výpočtu ceny podľa § 18, 18a, 18b Zákona, ak sa byt prevádza do vlastníctva terajšiemu nájomcovi.
2. V obytnom dome postavenom konštrukčným systémom PV2 poskytne vykonávateľ prevodu zrážku z ceny bytu v zmysle § 8, ods. 4 Zákona vo výške 50 % z ceny zistenej podľa § 8, ods. 1 Zákona.
1. Kupujúci uhradí po podpísaní zmluvy o prevode vlastníctva bytu a pozemku z ceny bytu a pozemku:
50 %, ak je cena bytu a pozemku max. do 60 tis. Sk, zostatok musí uhradiť bezúročnou splátkou do 1 roka odo dňa podpísania zmluvy o prevode v pravidelných mesačných splátkach,
30 %, ak je cena bytu a pozemku v rozpätí max. do 100 tis. Sk, zostatok musí byť uhradený bezúročnými splátkami do 2 rokov odo dňa podpísania zmluvy o prevode v pravidelných mesačných splátkach,
20 %, ak je cena bytu a pozemku viac ako 100 tis. Sk, zostatok z ceny bytu a pozemku musí byť uhradený bezúročnými splátkami najneskôr do 3 rokov odo dňa podpísania zmluvy o prevode vlastníctva v pravidelných mesačných splátkach.
ak kupujúci uhradí po podpísaní zmluvy o prevode vlastníctva bytu a pozemku finančnými prostriedkami na určený účet 80 % z ceny bytu a cenu pozemku uhradí v plnej výške, poskytne mu mesto zľavu 20 % z ceny bytu.
2. Cena nebytového priestoru sa stanoví podľa vyhlášky
MF SR č. 465/1991 v znení neskorších predpisov. Spôsob úhrady - finančnými prostriedkami na určený účet formou mesačných splátok do 1 roka.
Fond rozvoja bývania mesta
1. Z finančných prostriedkov, ktoré mesto získa z predaja bytov a nebytových priestorov vytvorí sa Fond rozvoja bývania v meste Hlohovec.
2. Fond rozvoja bývania v meste Hlohovec bude použitý na obnovu a rozvoj bytového fondu. /3/ O použití Fondu bude rozhodovať Mestské zastupiteľstvo v Hlohovci.
1. Na byty, ktoré budú predmetom prevodu podľa Zákona sa udelí ťarcha v tom, že na bytové domy s plochou a sedlovou strechou bude umožnené mestu Hlohovec vybudovať strešnú nadstavbu pre získanie nových bytov.
1. Toto všeobecne záväzné nariadenie mesta č. 21/1995
schválilo Mestské zastupiteľstvo mesta Hlohovec na svojom zasadnutí č. 7, dňa 7.9.1995, uznesením č. 67.
2. Účinnosť VZN č. 21/1995 nadobúda 15-tym dňom od vyvesenia na úradnej tabuli mesta Hlohovec.
3. Zmeny a doplnky schvaľuje Mestské zastupiteľstvo v Hlohovci.
Dodatok č. 1 VZN mesta Hlohovec č. 21/95 o postupe pri prevode bytov a nebytových priestorov v majetku mesta
Mestské zastupiteľstvo v Hlohovci podľa § 4 ods. 3 písm. a) a § 6 zákona č. 481/1992 o obecnom zriadení ruší čl. IX. ods. 1 VZN mesta č. 21/95 o postupe pri prevode vlastníctva bytov a nebytových priestorov v majetku mesta Hlohovec. Súčasne stanovuje, že nasledovný čl. X. - "Záverečné ustanovenia" sa zmení na čl. IX.
Znenie pôvodného čl. IX :
1. Na byty, ktoré budú predmetom prevodu podľa zákona 182/93 Z.z. v znení zákona 151/95 Z. z. sa udelí ťarcha v tom, že na bytové domy s plochou a sedlovou strechou bude umožnené mestu Hlohovec vybudovať strešnú nadstavbu pre získanie nových bytov.
Tento dodatok č. 1 VZN mesta č. 21/95 o postupe pri prevode vlastníctva bytov a nebytových priestorov v majetku mesta schválilo Mestské zastupiteľstvo mesta Hlohovec na svojom zasadnutí, konanom dňa 13.02. 1997, uznesením č. 13, bod B3.
Účinnosť nadobúda dňom vyvesenia na úradnej tabuli mesta Hlohovec.
Dodatok č. 2 VZN mesta Hlohovec č. 21/95 o postupe pri prevode bytov a nebytových priestorov v majetku mesta.
Mestské zastupiteľstvo v Hlohovci podľa príslušných ustanovení zákona č. 369/90 Zb. o obecnom zriadení, v znení neskorších zmien a doplnkov ruší čl. V. ods. 1 VZN mesta č. 21/95 o postupe pri prevode vlastníctva bytov a nebytových priestorov v majetku mesta Hlohovec.
Súčasne stanovuje, že čl. pôvodne označené ako VI. - X. sa menia na čl. V. - IX. Znenie pôvodného čl. V. :
Tento dodatok č. 2 VZN mesta č. 21/95 o postupe pri prevode vlastníctva bytov a nebytových priestorov nadobúda účinnosť 15-tym dňom od vyvesenia na úradnej tabuli mesta Hlohovec.
Poznámka: Dodatok č. 2 schválilo Mestské zastupiteľstvo mesta Hlohovec na svojom zasadnutí, konanom dňa 17.09. 1998
Aktualizované 14.3.2018 -mm-
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 16.09.2019 07:23:10